
Seensaa 

Alil 

(Jj-ujj (_5-^ c - (jaAİljeJ! c_ı_j aü Aa^J! 

Diin Islaamaa keysatti dubartoonni iddoo 
guddaa qaban. Akkasuma diin kun diin 
mirga ilma namaa kabaju. mirga 
dubartiitis seera biyya kamiyyu caalaa 
kabajee jira. Kabajaa isaaniitiif hijaabatti 
(hagooggitti) isaan ajaje. Rabbiin s.w. 
akkana jedha. 

"Atiyaa ergamaa kiyya jaartiiwwan 
teetiin jedhi, dubbarran teetiinis, 
dubartoota muslimaatiinis, sheedara 
isaanii gad hagooggadhaa jedhiin. 

Santu dhihoodha beekkaamuufi 
miidhamuu dhabutti. Rabbiin 
araaramaa tola oolaa tahee jira" suuraa 
ahzaab 59. 

Kanaaf anneen biraa waayee isaan 
laalchisu keysatti barnoota gayaa lafa 
kayee jira. kunoogaa kitaabni keenya kun 
waayee kanaaf barnoota guddaa qaba. 
muslimtoonni hundi akka dubbiftanii, 
barattanii, ittihojj attan kabajaan isin 
afeerra. 

-yeroo hedduu obboleeytiiwwan teenya 
kabajamtuu kan diin barachuufii 

hojjachuuf ciminaan sosso'an garra. 
Alhamdu lillaah kun hedduu 
nugammachiise. Kanarraa kaanee nutis 
waan tokko barnoota isaan laalchisurra 
qopheeysuu yaanne. Akka karaa salphatti 
hubataniif jennee afaan keenya (afaan 
oromoo) tiin qopheysuu filanne. yeroo, 
humnaafii, qabeenyas gumaachinee, 
kunoo Rabbitti gargaarsifannee 
qopheysine. 

Obboleytii teenya hundaa tan bartee itti 
hojjattee irraa faaydoytu, Rabbi 
haagodhu, Nus warra Rabbiin irraa 
jaalate nu haa godhu. 

Obboleessa keysan- 

Shekh Jamaal shekh Muhammad abbaa xaalib. 
Shekhiemal@yahoo.com 
00966 505697461 Riyadh sawdii arabiyaa. 

Seenaa dubartoota bebbeekamoo. 

Egaa muslimtoota 
Ummata dur keysattis yootahe 
dubartoota seenaan diin isaan haasawu 
hedduutu jiran. Akka fakkiitti, 

1- haadha nabi muusaa tan muusaa 
yeroo deyse adawwii ilmaan biyya sanii 
fixxu jalaa baasuuf Rabbiin sanduuqa 
kaayii bahratti darbi jedheen, tole jetteeti 
darbite. Rabbiin akkuma waadaa isii 
seenetti ajjeechaa jalaa nagaya baasee 
booda isiif deebise. ilmi isii muusaan 
ganda mootichaatti (fir'oownaatti) 
qananiee akka guddatu godhe. Boodas 
nabiyyi İsa godhe. Rabbiin zaaüma 
(fir'oowna) san buqqaasee muusaa 

dhaalchise. Rabbiin waayee kanaa 
yogguu Qur'aantti dubbatu akkana jedhe. 

"Haadha muusaatti beysisa goone İsa 
karma hoosisi yogguu isarratti sodaatte 
bahratti darbi hinsodaatin 
hinyaaddawin nuti İsa gama kee 
deebisoodha, ergamtootarraa İsa 
taasisoodhasi." Suuraa qasas aayaa 7. 


2-Aasiya jaartii firoownaa, ta 
towhidarratti lubbuu isii wareegama 
kafalte. kan mootichi zaalimtichi fir'owna 

qaama qullaa shikaalaan harkaa miila 
lafatti dhawee gocha suukanneessa irratti 
raawwatee ajjeese, quraana suuraa 
tahriim aayatal İtti seenaan isii ibsee 
jira. 








S" / ./*. 









Rabbiin warra amananiif jaartii 
fir'oownaati fakkii godhe, yogguu isiin 
jette -yaa Rabbii kiyya sibiratti jannata 
keessatti mana naafijaari. 

Fir'oownaafii hojii isaa jalaa nagaya na 
baasi, orma roorriftootarraa nagaya 
nabaasi ." Suuraa tahriim 11. 

3-Maashixaa joollee firoowna guddistu, 
tan hadiisa kessati dhufte. 


4- Jaartii imraan (haadha maryam) 
akkoo Nabi iisaa, tan ilmoo garaa qabu 
(maryam) osoo hindayin rabbif qodhaa 
gootee diiniif kennite, yogguu deyses 
masgida geysite kennite. Kanas qur'aanni 
Akkatti ibse. 


T o _ J) 


"(yaadachiisi) yer o o jaartiin imraan 
jette -yaa Rabbii kiyya ani waan garaa 
kiyya keessaa kana qodhaa siifgodhe 
,qulqulleesse narraa qeebali atii 

kadhageessu ka be ey tu taatee jirta" 

suuraa aala imraan aayata 35. 


5-Mariyam (hadha nabi iissaa ) 
Isiin tan osoo isii dubraa kana dhiirti isii 
hin qunnamin rabbiin dandeettii isaatiin 
nabi iisaa akka deessu ajajee, deesse. 
Kanas qur'aanni suuraa tahriim aayata 12 
tti dubbate. 

Egaa jarreen kun warreen diin keessatti 
sadarkaa guddoo qabaachuudhaan 
qur'aanni seenaa isaanii faaruun dubbatu 
kessaayi. Akka ummata keenyaattis yoo 
tahe. 

6 - Aayyoo khadiija r.a. Haadha 
muimintootaa (warra nabii kenyaa). 
hangaftittii tan lubbuu isiitiifii qabeenya 

isiitis nabiif gumachitee diin kana wajji 
gad dhaabde. 

7- Aayyoo Aaishaa r.a. warra nabii tan 
hadiisoowwan kumoota hedduu ummata 
barsiisuun beekamtu. 

8- Faaximah r.a.Intala Nabii keenyaa 
s.a.w. haadha hasaniifii huseen. 
warra sadarkaa guddoo qaburraayi. Yaa 
dubartoota muslimaa! isinis warra seenaa 
diin galmeysisisu Rabbi isinhaagodhu. 

Eegaa. 

Akkuma uumaan namaa dhiiraafii 
dubartii waldhabdutti, amantiin teenya 
waan isaan laalchisu hundaa keysatti 
dubartootaafis seera gayaa keeysee 
jirti.Tanaaf mata-duree shanan asiigadii 

kana filannee barnoota isaa bal’inaan 
isinii dhiheysina. 

1-Seera Xahaaraa (qulqullina). 

waayee dhiigaa. 

Dhiigni dubartitti dhufu sadihitti 
qoodama, sunis. 

1- Heydii (daraaraa baatii), 

2- Istihaadah (dhiiga dhukkubaa) fii. 

3- Nifaas (dhiiga dayuumsaa, ulmaa) ti. 
isaan sadeenuu seera mataa isaanii 
dandaye qaban. 

Heydii 

1- irra jarjaraan isaa—umrii waggaa 9tti 
eegala . 

2- Irra hedduu-umriiwaggaal4-15jalqaba. 

3- Yeroon dhaabbatiinsa (citiinsa) umrii 
waggaa 45-60 tti taha. 

4- Yeroon inni (heydiin) isirra turu. 

-gadi aanaan-saa'aa 24. 

-jiddu galeessi-guyyaa 6-7. 

-irra dheeraan-guyyaa 15. 

5- yeroon qulqullinaa heydii lameen 
jidduu. 

-gadi aanaan-guyyaa 15. 

-jiddu galeeysi-guyyaa 23-24. 

-irra dheeraan isaa-guyyaa 29. 

6- Dhiiyni guyyaa 15 ol yoo türe heydii 
osoo hitaane istihaadaa tti laalama. 

7- Dhiiyni intala ulfaa (garaa qabdu) itti 
dhufu gosti hundinuu kandhukkubaati. 

8- Intalti dhiiyni dhukkubaa itti jiru 
salaatuun isirratti waajiba (dirqama). 
Garuu tokko tokkoo salaataa irratti 
wuduu’aa godhachuu isii barbaachisa. 

9- dubartiin takka hajjiifii umraa 
yookaan soomana guuttachuuf qoricha 
yeroof heydii irraa dhaabu fudhachuu 
nidandeessi. yoo kan rakkoo fayyaa işitti 
hin finne tahe. 

10- Intalti heydiin isirraa dhaabbachuu 
jiini adiin itti dhufuudhaan yookaan 
qaamni isii goggoguun beeyti. 

11- dhiiyni guyyaalee dur itti baramee 
dursee takki booda aanee dhufuu waan 
guyyaa 15 san hin dabriniin heydiidhatti 
laalama. 

12- yeroo heydiidha tiifii nifaasii wanni 
dhowwame. 

1- salaata, 

2- soomana, 

3- xawaafa, 

4- qaraatii qur'anaa, 

5- kitaaba qur'aanaa tuquu, 

6- masgiida keysa taaüu, 

7- walqunnamtii saalaa godhuu, 

8- nikaaha hiikamuu dha. 

yeroo istihaadaa garuu hin dhoowwamu. 

13- Dubartiin takka yoo osoo aduim hin 
seenin heydi fii nifaasirraa qulqulloyte 
zuhriif asrii guyyaa sanii salaatuu qabdi. 
yoo osoo hin fajarin (hibari'in) 
qulqulloyte maghriibaa fii ishaa'ii halkan 
sanii salaatuu qabdi. 

14- Dubartiin yeroo heydii fii 
nifaasirraa qulqulloyte soomana malee 
salaata (Kan lakk 13 ibsame malee) 

salaatoowwan hedduu kaan qadaa hin 
kafaltu. 

15- intalti takka yoo yeeroon salaataa isii 
qulqulluu itti geysee boodaan salaata 
jettee osoo teysuu heydiin yookaan 
nifaasiin itti dhufte salaata san qadaa hin 
kafaltu. 

16- Dubartiin yeroo heydiifii nifaasirraa 
qulqullooytee dhiqattu rifeensa mataa isii 
hiikkachuu qabdi. dhiqannaa 
janaabdaatiif ammoo hin hiikkattu. 

17- intalti istihaadaan itti jiru 
nisoomantisi nisalaattis garuu salaata 
hundaaf wuduu'a godhachuu qabdi. 

18- intalti yoo ulfi guyyaa 80 duratti irraa 
bahe diigni sun dhiiga istihaadatti 
laalama. 

Yoo guyyaa 90 booda tahe nifasii taha. 
80 fii 90 jiddutti ammoo yoo wanni garaa 
bahe sun fakkii namaa qabatte dhiigni 
sun nifaasiiti laalama. yoo karoora namaa 
hin qabaatin istihaadaa itti murteyfama. 

2-Seera Uffataa (hijaabaa). 

19-hagooggii (hijaaba) uffachuun 
dirqama, hijaaba guutuu jeechuun 
jalaabiibaafii niqaaba fuulaa, ammas 
abaayaa guutuu qaamaatti uffachuu 
jechuudha. Hijaaba namni uffate sawaaba 
guddaa argata, kan dhiise ammoo 
qixaaxa guddaatu İsa eeggata.kanarratti 
Rabbiin s.w. akkana jedha. 

"Atiyaa ergamaa kiyya jaartiiwwan 
teetiin jedhi, dubbarran teetiinis, 
dubartoota muslimaatiinis, sheedara 
isaanii gad hagooggadhaa jedhiin. 

Santu dhihoodha beekkaamuufi 
miidhamuu dhabutti. Rabbiin 
araaramaa tola oolaa tahee jira" suuraa 
ahzaab 59. 

uffanni hijaabaa ulaagaalee asiigadii kana 
guutachuu qaba.- 

A-kan qaama isii hunda hagoogu tahuu. 
B-bal'aa qaamatti hin maxxanne tahuu. 

C- Furdaa keysaan qaamni hinmulanne 
tahuu. 

D-Kan uffata dubartii kaafiraa hin 
fakkaanne tahuu. 

E-Kan uffata dhiiraa hin fakkaanne 
tahuu. 

F-Kan shittoo hin dibamin tahuu. 

G-Kan suuraa lubbu-qabeeyyii qabu 
tahuu dhabuu. 

20-Dubaartiin muslimaa mana isii 
keysatti tottolfattee miidhaguufii faaya 
adda-adda morma harka gurraafii quba 
isiitti uffachuu ni dandeessi.kuni inumaa 
abbaa mana isii biratti akkaan 
barbaachisaadha. Shittoo,hinnaa, kuulii, 
fii kkf godhattee bareeduu qabdi. 

Garuu asirratti waanni dhoowwame 

nijira. Sankeysaa warreen abaarame 
kanneeni. 

=tan rifeensa isii kan biroo itt 
guduunfitee dheereyfattuu fii tan 
dheereysituuf. 

=nyaara ijaa tan haaddatuu fii tan 
haadduuf. 

=tan irgoo ilkee fi bakka birootis 
tumattuu fii ta tumtuuf. 

=tan ilkee kaarruu tolfattuu fii tan 
tolchituuf. Kkf hundinuu abaaramanii 
jiran. Dilii gurguddoodha, irraa 
fagaachuu barbaachisa. 

3-Seera Bultii ijaaruu (Haadha 
manaa) tahuu. 

21-intalti heerumtee bultii jaarte 
takka haqa jaarsaa Tan akkaa İsa 
jaalachuu, kabajuu, ajaja isaa godhuu, 
yeroo inni işitti haajamee yaame tole 
jettee dhaquu fii kkf. guutuun dirqama. 
22-akkasuma gurbaan fuudhuu haqa 
haadha mana isaa guutuu qaba, sunis 
mahrii, masruufa, mana jireenyaa, uffata, 
jaalalaa, kabajaa fii kkf sirritti guutuun 
dirqama isaati. 

4-Seera Hiikkaa (Xalaaqa) fii 
iddaah. 

23-Rakkoo mul'attuu malee 
akkanumatti hiikkaa gaafachuun 
dhoowwaadh,düüdha. 

24- Dubaartiin hiikamtee osoo 2ffaa hin 
heerumne iddaa lakkaawwachuu (kophaa 
turuu) n dirqama- 

kunis gosa dubartiitiin waldhaba. 

A -taheydiin itti dhuftu yoo taate hanga 
yeeroo sadi itti deddeebitutti. 

B-tan joollummaaf yookaan guddinaaf 
heydiin itti hindhufne yoo taate baatii 
sadih, 

C -tan ulfa garaa qabdu yoo taate hanga 
deysutti, iddaa lakkaawwachuu. 

5-Seera Gadda (Azaa baachuu 
gufufaa). 

25- nama du'e iyyanii booyaa faarsuun 
badii guddoo abarsatti nama geysitudha. 
irraa fagaachuutu barbaachisa. 

26- akkasuma yeroo namni du'e booyaa 
uf abaaruu, uffata (mormoo) dhoosuun, 
rifeensa mataa haaddachuun akka 
kuffaaraatti gurraacha uffachuun 
hundinuu dhowwaadha abaarsa rabbiitti 
nama geeysa. 

27- Dubartiin jaarsi irraa du'e iddaan isii 
(yeroon osoo hin heerumne turtu) baatii 4 
fii guyyaa 10 taha. Ta ulfa garaa qabdu 
yootaate garuu hanguma deysutti, 
dheerattuu gabaabbattuu. 

28-dubartiin abbaan manaa irraa du'e 
yeroo iddaa kana keysatti ihdaada gadduu 
(azaa baachuu, gufufu) isii barbaachisa. 
Kana jechuun tottolfachuu waan akka 
shittoo, hinnaa, kuulii fii kkf irraa 
fagaachuudha. 

29- yeroo gaddaa kana manuma jirtu san 
keeysa turuu qabdi. manarraa bahuun 
dhowwaadha yoo rakkina jabaaf taate 
malee. 

30- jaarsa isii malee du'a nama biroorratti 
guyyaa sadi caalaa gadduun 
dhoowwaadhaa.osoo ilmoo yookaa abbaa 
isii taatellee. 

6 -Seera adda addaa. 

31-intalti takka fira isii (Rahima) 
kan dhiiraatiin wajji malee karaa amna 
deemuun dhowwaadha. Rahima yommuu 
jennu nama isiin irraa hin hijaabbanne 
jechuudha. Jaarsa isiitiifi fira isii kan isii 
fudhuun dhowwaadhaati jechuudha. 
Isaanis kanneen kana:- 

1- jaarsa isii. 

2- Abbaa isii. 

3- Abbaa jaarsa isii. 

4- ilma isii. 

5- ilma jaarsa isii kan jaartii biro. 

6- obboleessa isii. 

7- ilma obboleessa isii. 

8- adeera (abbeeraa, wasiila) isii. 

9- eeysuma isii. 

10- obboleysa harma tokko wajji hodhan. 

32- dubartiin takka nama dhiiraa ka 
alagaa (ajnabiyyii) wajji kophaa 
(khalwaa) bahuun dhowwaadha. 

33- dhiiraa-dubartiin alagaa gurguddoon 
walitti makamanii walkeysa tattaa'uun 
bakka takkattillee hin hayyamamu. 

£)XİAJAİ\ 

(^Lıj CaUjJ) 

Haadha Muimintootaa 
(warren nabii keenya s.a.w.). 

senaa haawwan mu'mintootaa 
(warreen nabii keenyaa s.a.w). 

Warreen nabii keeenyaa heddumminni 
isaanii 13 

isaanis Kunoo kanneeni 
1-Aayyoo khadiijaa binti 

khuweylid.warra isaa tahangafaati. isaa 
umrii wag25 isi wagggaa 40 walfuudhan. 
ilmaan isaa 6n ibraahiim malee jiran 

isiitu daye. yeroo dura nabiin ergamu 
hedduu İsa gargaarte. Ammas dura nama 
isatti amaneeti, osoo isiin jirtuu isii malee 
hin fuune. Sadarkaa isiirraa jibriil nabii 
keenyan akkana jedhe "salaamtaa 
rabirraafi narraa isirratti qara'i, mana 
jannataatiin isii gammachiisi". jedheen. 
Guyyaa 10/9/3ffaa hijraa dura makkatti 
duute. hajuun bakka jedhamtutti 
awwaalamte. 

2-Aayyoo Sawdah zam'ah- 
ramadaanuuma wag3ffa hijraa dura, san 
keysa dua kadiijaa booda guyyaa 
muraasa tti fuudhe.Dirhama 4000 mahrii 
godheef.Duuti isii baatii shawwaal hj54 
tti. 

3- Aayyoo Aa’ishaa 

Abiibakri.Nabiyyummarraa waggaa4tti 
dhalatte.irra jaalatamtuu warreen isaati, 
isii qofa dubra fuudhee.Isii umrii 
waggaa6ti hijraa dura waggaa 2tti 
fuudhe, garuu hijraa booda jiâ 8ti isii 
umrii waggaa9 arusa seene.Duuti isii 
guyyaa arbiâa 17/9/58. Janaazaa isii abuu 
hureyraa irratti salaachise baqiutti 
awwaalamte 

4- Aayyoo Hafsaa Umar ibnul khaxxaab, 
Ergamuu naniitiin dura waggaa 5tti 
dhalatte. 

Batii shaibaanaa hijraa booda 
baatii30ffatti nabiin isii fuudhe. Duuti isii 
baatii sha'ibaanaa waggaa45tti. 

5- Aayyoo zeynzb kuzeymah-. 

6- Aayyoo hindi Binti umayyaa (ummu 
salamah) nabiin isii kan fuudhe 10/4hj. 
Duuti isii 10/62hjr. 

7- Aayyoo Zeynab binti Jahshii (ummul 
hakam) fuuni isii l/12/4hjr, duuti 20hjr 
,dubartoota isaa keysaa tan dura duute 
isiidha . 

8- Ayyoo juweyriyyaah binti haaris ,lola 
mureysi'iitti booji'amte. qooda saabit 
ibnu qeysittaate. ziqaya uqiyaa 9tti 
kitaabaa isii goonaan nabiin irraa kafalee 
fuudhe. hijra 6ffaa,isii umrii waggaa 
20,nabi heerumte. duuti isii 3/56 hjr. 

9- Aayyoo Riihaana binti zeydi, fuuni 
isii 1/6 hjraati. Hajji dhaammannaa 

booda duute, baqii'itti awwaalamte. Eega 
kadiijaati warreen jiruu isaatiin duute isii 
qofa. 

10- Aayyoo-ummu habiibaa. 

Najjashiitu mahrii dinara 400 itti godhe 
nabiin fuusise, ergeef, fuuni isii 1/7 hjr. 
Duuti isii 44 hjr. 

11- Aayyoo safiyyaa binti huyayyii 
Booji'amtoota kheybarirraayi, nabiin 
bilisoomsuu isiiti mahrii godheefii 
fuudhe, yoggus umriin isii waggaa 17. 
Duuti isii 9/50hjti. Baqii'itti 
awwaalamte. 

12- Aayyoo maymuuna binti alhaaris 
fuuni isii 10/7 hjr, sarif bakka jedhamtutti 

duute 51hjr. 

13Aayyoo maariya alqibxiyyah 
Darsiin teenya Asirratti xumuramte. 
galanni Rabbiif haa galuu. 

Dhumarratti 

Warra diin isaa baratee walbarsiisee 
sirritti itti dalagee jaalala Rabbii argatu 
nuufii isinis Rabbi nuhaa godhu. 
ibaadaalee hunda Rabbi nuiTaa haa 
qeebalu. 

Yoo yadaa fi gaafii qabaattan 
mobile - 

00966 505697461 yookaan email 
shekhiemal@yahoo.com irratti yaada 
keessan nuuf kennaa. 
galatoomaa wassalaamu aleykum 
warahmatullaahi wabarakaatuhuu. 

